Lám Béla

**Lám Béla** ([Medgyes](https://hu.wikipedia.org/wiki/Medgyes" \o "Medgyes), [1892](https://hu.wikipedia.org/wiki/1892). [február 17.](https://hu.wikipedia.org/wiki/Febru%C3%A1r_17.) – [Kolozsvár](https://hu.wikipedia.org/wiki/Kolozsv%C3%A1r), [1973](https://hu.wikipedia.org/wiki/1973). [augusztus 29.](https://hu.wikipedia.org/wiki/Augusztus_29.)) gépészmérnök, műszaki szakíró, emlékíró. [Jeney-Lám Erzsébet](https://hu.wikipedia.org/wiki/Jeney-L%C3%A1m_Erzs%C3%A9bet" \o "Jeney-Lám Erzsébet) és [Hantz-Lám Irén](https://hu.wikipedia.org/wiki/Hantz-L%C3%A1m_Ir%C3%A9n" \o "Hantz-Lám Irén) apja.



Élete

A kolozsvári Református Kollégiumban érettségizett (1909), a budapesti [Műegyetemen](https://hu.wikipedia.org/wiki/Budapesti_M%C5%B1szaki_%C3%A9s_Gazdas%C3%A1gtudom%C3%A1nyi_Egyetem) gépészmérnöki oklevelet szerzett (1913). Az [I. világháborúban](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) [orosz](https://hu.wikipedia.org/wiki/Oroszok) fogságba esett, s hat évet [Szibériában](https://hu.wikipedia.org/wiki/Szib%C3%A9ria) töltött (1914–20). Hazatérve mérnök a kolozsvári és [bukaresti](https://hu.wikipedia.org/wiki/Bukarest) vasúti műhelyekben (1920–41), majd a [budapesti](https://hu.wikipedia.org/wiki/Budapest) Danuvia gyárban (1941–44); előadótanár a kolozsvári Mezőgazdasági Akadémián nyugalomba vonulásáig (1949–59).

Novelláival a [Pásztortűzben](https://hu.wikipedia.org/wiki/P%C3%A1sztort%C5%B1z) és [Erdélyi Helikonban](https://hu.wikipedia.org/wiki/Erd%C3%A9lyi_Helikon) jelentkezett (1934), mély írói barátság fűzte [Áprily Lajoshoz](https://hu.wikipedia.org/wiki/%C3%81prily_Lajos) és [Reményik Sándorhoz](https://hu.wikipedia.org/wiki/Rem%C3%A9nyik_S%C3%A1ndor" \o "Reményik Sándor). A [Korunk](https://hu.wikipedia.org/wiki/Korunk) 1957-ben indult új folyama emlékezéseit és műszaki ismertető cikkeit közölte. Főiskolai tanársága idején jelentek meg [mezőgazdasági](https://hu.wikipedia.org/wiki/Mez%C5%91gazdas%C3%A1g) szakkönyvei, s már nyugdíjas, amikor önéletrajzi regényével újraindul az 1959-ben egyszer már a [cenzúra](https://hu.wikipedia.org/wiki/Cenz%C3%BAra) részéről meggátolt romániai magyar [emlékirat-irodalom](https://hu.wikipedia.org/wiki/Eml%C3%A9kirat-irodalom_Erd%C3%A9lyben). Könyve (*A körön kívül...*) feleleveníti menyasszonya, a később [Ady Endre](https://hu.wikipedia.org/wiki/Ady_Endre" \o "Ady Endre) feleségévé vált [Boncza Berta](https://hu.wikipedia.org/wiki/Boncza_Berta) emlékét, s nemcsak epikai hitelességgel, hanem lírai erővel is szemlélteti szibériai [hadifogságának](https://hu.wikipedia.org/wiki/Hadifogs%C3%A1g) történetét: megismerkedését a haladó orosz értelmiséggel, szakember voltának megbecsülését, az 1917-es szabadulást, a [Távol-Kelet](https://hu.wikipedia.org/wiki/T%C3%A1vol-Kelet) népeit, szibériai házasságát (Maruszja alakjával orosz nő lépett a romániai magyar irodalomba) és visszatérését Kolozsvárra, ahol ezentúl "kívül esik a körön".

A kolozsvári [Házsongárdi temető](https://hu.wikipedia.org/wiki/H%C3%A1zsong%C3%A1rdi_temet%C5%91) lutheránus részében nyugszik.

Kötetei

* Függesztett mezőgazdasági gépek (1956);
* Vető-, ültető-, palántázó- és trágyázógépek (1958);
* Mezőgazdasági traktorok (Antal Andrással, 1961);
* A körön kívül... (Önéletrajzi regény, 1967).

Forrás

<https://hu.wikipedia.org> /wiki/Lám\_Béla